## Odluka o načinu obračuna, naplate i plaćanja aktivnih i pasivnih kamata, te naknada Narodne banke Hrvatske

### NN 12/1992 (6.3.1992.), Odluka o načinu obračuna, naplate i plaćanja aktivnih i pasivnih kamata, te naknada Narodne banke Hrvatske

# NARODNA BANKA HRVATSKE

Na temelju članka 11. i 15. i članka 67. stavka 1. točke 9) Uredbe o
Narodnoj banci Hrvatske ("Narodne novlne", broj 71/91), Savjet
Narodne banke Hrvatske donio je

## ODLUKU

### o načinu obračuna, naplate i plaćanja aktivnih i pasivnih kamata, te naknada Narodne banke Hrvatske

I.

Narodna banka Hrvatske obračunava, naplaćuje i plaća kamate i naknade
na kredite i druga potraživanja, te na sredstva koja su u njezinom depozitu,
na način utvrđen ovom odlukom.

II.

Na kredite i druga potraživanja, te obveze temeljem deponiranja sredstava
kod Narodne banke Hrvatske - kamate I naknade obrašunavaju se mjesečno
i to u roku do pet dana nakon isteka mjeseča za prethodni mjesec.

Banke su obvezne platiti Narodnoj banci Hrvatske odnosno naplatit će
od Narodne banke Hrvatske obračunatu kamatu i naknadu najkasnije u roku
od osam dana nakon isteka mjeseca za prethodni mjesec.

Izuzetno, na kredite iz primarne emisije odobrene bankama od stupanja
na snagu ove odluke Narodna banka Hrvatske može naplatiti kamatu - na kredite
za proizvodnju ratarskih kultura (pšenice, kukuruza, šećerne repe, uljarica,
i duhana roda 1892. godine) i za tov stoke, uzgoj rasnog priplodnog podmlatka
- najkasnije u ugovorenim rokovima vračanja kredita, što su ih banke odobrile
krajnjim korisnicima za ove namjene, pod uvjetom da je tako utvrđeno ugovorom
između banke i krajnjeg korisnika kredita.

Pod naplatom kamata u ugovorenom roku podrazumijeva se naplata u roku
od osam dana od proteka mjeseca u kojem je kredit dospio.

III.

Nsknadu za korištenje sredstava obvezne rezerve i naknadu za nepravilno
obračunatu ili u roku neizdvojenu obveznu rezervu banke obračunavaju i
plaćaju mjesečno.

Obračun naknade za prethodni mjesec zajedno s nalogom za uplatu naknade
banke podnose Službi društvenog knjigovodstva Hrvatske istovremeno s podnošenjem
obračuna obvezne rezerve.

Izuzetno od stava 1. ove točke, ako mjerodavni organ kontrole naknadno
utvrdi nepravilnost u obračunu i izdvajanju obvezne rezerve za protekla
obračunska razdoblja, banke će sastaviti posebni obračun za plaćanje naknade
i to za sva razdoblja u kojima je obvezna rezerva nepravilno obračunata
i izdvojena. Taj obračun, zajedno s nalogom za uplatu naknade banka podnosi
Službi društvenog knjigovodstva Hrvatske u roku što ga odredi mjerodavni
organ konlrole, a jedan primjerak dostavlja Narodnoj banci Hrvatske.

IV.

Pri obračunu kamate i naknade primjenjuje se mjesečna konformna stopa
za kalendarski broj dana u mjesecu za koji se obračunava kamata odnosno
naknada.

Za periode kraće od mjesec dana kamata i naknada se obračunava primjenom
proporcionalne metode.

V.

Na kredite odobrene iz primarne emisije do stupanja na snagu ove odluke,
Narodna banka Hrvatske primjenjivat će način obračuna i plaćanja kamate
koji je utvrđen ugovorom s krajnjim korisnikom kredita.

VI.

Danom stupanja na snagu ove odluke, prestaje važiti Odluka o načinu
obračuna, naplate i plačanja kamate i naknade Narodne banke Jugoslavije
("Službeni list SFRJ", br. 88/89, 7/90 i 52/90).

VII.

Ova odluka stupa na snagu danom objave u "Narodnim novinama".

O.br. 3/92

Zagreb, 5. ožujka 1992.

Predsjednik Savjeta Narodne banke Hrvatske

Guverner Narodne banke Hrvatske

**dr. Ante Čićin-Šain, v. r.**

Odluka, NN 12/1992-269
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)